Ted Stevens

Theodore Fulton «Ted» Stevens (født 18. november 1923, død 9. august 2010) var en amerikansk politiker. Han var en senator og representerte Alaska og Det republikanske parti. Han ble valgt inn i Senatet i 1968. Fra 3. januar 2003 til 3. januar 2007 var han president pro tempore i USAs senat, den høyest rangerte senatoren i Senatet, og normalt den eldste senatoren i partiet som har majoriteten. Fra 2007 til 3. januar 2009 var han President pro tempore emeritus. Stevens tapte senatorvalget i 2008 for demokraten Mark Begich. Hovedgrunnen til at han tapte var at han en uke før valget ble funnet skyldig i ikke å ha innrapportert gaver han hadde mottatt fra VECO Corporation.Neil A. Lewis (27. oktober 2008): Alaska Senator Is Guilty Over His Failures to Disclose Gifts. The New York Times. I en ankesak året etter ble saken avvist av domstolen på grunn av saksbehandlingsfeil, og Stevens frikjent for anklagene. Det ble fortsatt stilt spørsmål om han var uskyldig eller ikke.Neil A. Lewis (11. april 2009): Dismissal for Stevens, but Question on ‘Innocent’. The New York Times.

Han var republikanernes innpisker fra 1977 til 1985.

Stevens døde 9. august 2010 i en flyulykke omtrent 27 km nord for Dillingham i Alaska. Det var ni mennesker om bord i småflyet, deriblant tidligere NASA-sjef Sean O'Keefe. Stevens var også med i en flyulykke i desember 1978, da hans første kone Ann var en av fem personer som mistet livet.Lisa Tozzi (10. august 2010): Ted Stevens, Politicians and Planes. The New York Times.

Alaskas største flyplass er oppkalt etter Ted Stevens, og ligger i Anchorage. Den fikk i 2000 navnet Ted Stevens Anchorage internasjonale lufthavn.

 Referanser 

 Eksterne lenker 

Kategori:Senatorer fra Alaska
Kategori:Advokater fra USA
Kategori:Personer fra Indianapolis
Kategori:Personer fra Los Angeles
Kategori:Fødsler i 1923
Kategori:Dødsfall i 2010